Mario Roberto Cassari

**Mario Roberto Cassari** (født 27. august 1943 i Ghilarza i provinsen Oristano på Sardinia i Italia; død 19. august 2017 i Oristano) var en italiensk katolsk geistlig, erkebiskop og diplomat for Den hellige stol.
## Liv og virke
### Prest
Mario Roberto Cassari ble ordinert til prest den 27. desember 1969 i en alder av 26 år. Dette ble fulgt av videreførende studier ved Universitetet i Sassari og Lateranuniversitetet i Roma, hvor han tok teologisk doktorgrad og hvor han også tok lisensiat i kanonisk rett. Fra 1974 til 1977 var han alumne ved Det pavelige diplomatakademi, hvorfra han ble uteksaminert med et kirkelig diplom i diplomati.

Deretter gikk han inn i Den hellige stols diplomatiske tjeneste den 22. mars 1977 og tjenestegjorde i forskjellige kapasiteter ved de pavelige representasjoner i Pakistan, Colombia, Ecuador, Sudan, Sør-Afrika, Japan, Østerrike, Litauen, den føderale republikk Jugoslavia (Serbia/Montenegro) og Bosnia-Hercegovina.

Under plenumsmøtet til den sørafrikanske konferanse for katolske biskoper i januar 1988, anklaget han Pretoria-regimet for feighet for å ha sensurert pressen.

### Titulærerkebiskop, apostolisk nuntius til Republikken Kongo og Gabon
Den 3. august 1999 utnevnte pave Johannes Paul II ham til titulærerkebiskop av *Truentum* og apostolisk nuntius til Republikken Kongo (Kongo-Brazzaville) og Gabon. Han ble ordinert til biskop av kardinalstatssekretær erkebiskop Angelo Sodano den 16. oktober 1999. Medkonsekratorer var erkebiskopen av Oristano, Pier Giuliano Tiddia, og biskopen av Tempio-Ampurias, Paolo Atzei OFMConv.

I mai 2004 kritiserte han sterkt biskop Ernest Kombo for at han som under begravelsen til den tidligere erkebiskop av Brazzaville, msgr. Barthélémy Batantu, hadde tatt avstand fra den kongolesiske regjering.

### Nuntius til Elfenbenskysten, Burkina Faso og Niger
Fra 31. juli 2004 representerte Cassari Den hellige stolt til Elfenbenskysten og Burkina Faso, og fra den 8. september 2004 også til Niger. Den 12. juni 2007 ble vervene til Burkina Faso og Niger overført til en annen nuntius. 
### Nuntius til Kroatia
Mario Roberto Cassari ble deretter apostolisk nuntius til Kroatia fra den 14. februar 2008.
### Nuntius til Sør-Afrika og en rekke landre land sør i Afrika
Den 10. mars 2012 utnevnte pave Benedikt XVI ham til apostolisk nuntius til Sør-Afrika, Botswana, Lesotho, Namibia og Swaziland. 
### Nuntius til Malta
Pave Frans utnevnte ham til apostolisk nuntius til Malta den 21. mai 2015.

I desember 2016 aksepterte pave Frans sin aldersbetingede fratreden.

Han døde om morgenen den 19. august 2017 ved *Santa Maria Bambina-instituttet* i Donigala Fenughedu, en seksjon i byen Oristano, der han hadde vært innlagt på sykehus i noen uker.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Kardinal Clemente Micara (1879-1965) *1920
* Kardinal Antonio Samorè (1905-1983) *1950
* Kardinal Angelo Sodano (1927-2022) *1978
* Erkebiskop *Mario Roberto Cassari* (1943-2017) *1999

## Referanser